Is-Segretarju Parlamentari Ian Borg ħabbar li sas-sena d-dieħla l-Gvern se jkun qiegħed jinvesti mal-€40 miljun f’14-il proġett ambjentali. Waqt laqgħa ta’ informazzjoni fil-Ministeru għall-Affarijiet Ewropej fil-Belt, Dr Borg qal li €25 miljun mis-somma totali se tkun qed toħroħ mill-fondi tal-ERDF. Il-proġett jinkludu fost oħrajn investiment ta’ €17-il miljun f’proġett mill-Korporazzjoni għas-Servizzi tal-Ilma biex jitnaqqsu l-emmissjonijiet fl-arja, Laboratorju ta’ Riċerka Solari fl-Università u sistema fotovoltajika b’densità għolja fl-Università, proġett ta’ ftit anqas minn miljun ewro fil-Pixxina Nazzjonali, kważi €7 miljun f’rinovar ta’ postijiet pubbliċi biex tiżdied l-effiċjenza fl-użu tal-enerġija, €7 miljun oħra f’proġett ta’ dwalijiet tat-toroq effiċjenti, Dr Borg żied jgħid li wħud mill-proġett kienu elenkati mill-Gvern fil-Budget għal din is-sena.